હિંદુ ધર્મમાં જગન્નાથપુરીનું વર્ણન સ્કન્દ પુરાણ, નારદ પુરાણ, પદ્મ પુરાણ અને બ્રહ્મ પુરાણમાં ઘણી જગ્યાએ કરવામાં આવ્યું છે. જેમાં કહેવામાં આવ્યું છે કે ઘણી પારંપરિક વાદ્યયંત્રોના અવાજની વચ્ચે વિશાળ રથોને સેંકડો લોકો મોટા મોટા દોરડાથી ખેંચે છે. જણાવી દઇએ કે સૌથી પહેલા ભાઇ બલરામ જી નો રથ પ્રસ્થાન કરે છે. જેની થોડી વાર બાદ બહેન સુભદ્રા જી નો રથ ચાલવાનો શરૂ થાય છે. અંતમાં લોકો જગન્નાથ જી ના રથને ખૂબ જ શ્રદ્ધાપૂર્વક ખેંચે છે.